
LĒMUMS
Jūrmalā
	2026. gada 27. augustā
	
	Nr.
	456


	Par “Erasmus+” programmas projekta “Atbildīgas attieksmes attīstīšana vides jautājumos bērniem agrīnā izglītības posmā” īstenošanu
	(protokols Nr. 10, 35. punkts)


Pamatojoties uz Pašvaldību likuma 4. panta pirmās daļas 4. punktu, Eiropas Savienības Erasmus+ programmas izsludināto projekta konkursu “Atbildīgas attieksmes attīstīšana vides jautājumos bērniem agrīnā izglītības posmā”, kurā, ņemot vērā ierobežotos projekta pieteikuma un dotācijas līguma noslēgšanas termiņus, Jūrmalas pirmsskolas izglītības iestāde “Saulīte” 2026. gada 4. martā iesniedza Valsts izglītības attīstības aģentūrai, reģistrācijas Nr. 90001800413, projekta pieteikumu Nr. 2026-1-LV01-KA210-SCH-000460340, atbilstoši Jūrmalas valstspilsētas attīstības programmas 2023. – 2029. gadam, kas apstiprināta ar Jūrmalas domes 2022. gada 15. septembra lēmumu Nr. 409 “Par Jūrmalas valstspilsētas attīstības programmas 2023. – 2029. gadam un Jūrmalas valstspilsētas attīstības programmas 2023. – 2029. gadam Stratēģiskā ietekmes uz vidi novērtējuma Vides pārskata apstiprināšanu”, Rīcības plāna 2023. – 2029. gadam prioritātes “Konkurētspējīga, pieejama un iekļaujoša izglītība” (I), rīcības virziena “Augsti kvalificēti, kompetenti un uz izcilību orientēti pedagogi” (I1), uzdevuma I1.1. “Nodrošināt intelektuālu kapacitāti izglītības iestādēs, veicinot zināšanu apmaiņu” darbībai I1.1.7. “Starptautiskās sadarbības veicināšana mūsdienīgas un kvalitatīvas izglītības attīstībai” un rīcības virziena “Izglītības satura un procesa attīstība” (I2), uzdevuma I2.1. “Uzlabot izglītības pakalpojumu kvalitāti un efektivitāti” darbībai I2.1.3. “Vides izglītības veicināšanas pilnveide visās izglītības iestādēs ekoskolas statusa iegūšanai un saglabāšanai, darbībai”, darbībai I2.1.5. “Starptautiska un valsts mēroga projektu īstenošana konkurētspējas veicināšanai”, ievērojot Eiropas Savienības programmas “Erasmus+” vadlīnijas, atsaucoties uz Valsts izglītības attīstības aģentūras 2026. gada 15. jūlija vēstuli Nr. 8.-18.1/26/4676, ņemot vērā Jūrmalas domes 2024. gada 29. augusta noteikumu Nr. 5 “Eiropas Savienības un citu ārējo finanšu instrumentu līdzfinansētu projektu īstenošanas kārtības Jūrmalas valstspilsētas pašvaldībā noteikumi” 4. punktu un 9.1. apakšpunktu, Jūrmalas domes Izglītības, jaunatnes un sporta jautājumu komitejas 2026. gada 13. augusta atzinumu (protokols Nr. 1.2-11/60), Jūrmalas dome nolemj:
1. Atbalstīt Jūrmalas pirmsskolas izglītības iestādes “Saulīte” Eiropas Savienības “Erasmus+” programmas Pamatdarbības Nr. 2 (KA2) Maza mēroga partnerības projekta skolu izglītības sektorā projekta “Atbildīgas attieksmes attīstīšana vides jautājumos bērniem agrīnā izglītības posmā” (“Developing Environmental Responsibility in Early Childhood Education”) (turpmāk – Projekts) īstenošanu kā Projekta vadošajam partnerim ar Projekta partneriem: pirmsskola Guce Anaokulu (Guce, Turcija), pirmsskola “Suisupaasupesa Lasteaed” (Tallina), sākumskola “Gozo College Dun Salv Vella Nadur Primary” (Nadura, Malta).
2. Noteikt Projekta mērķi – stiprināt pirmsskolas skolotāju kapacitāti vides izglītībā un izstrādāt strukturētu modeli, kas nodrošina vides atbildības un klimata jautājumu sistemātisku, izmērāmu un ilgtspējīgu integrāciju iestādes ikdienas darbā.

3. Noteikt ieguvumus no Projekta īstenošanas:

3.1. izstrādāts un aprobēts vides izglītības modelis pirmsskolas vecuma izglītojamajiem;
3.2. izstrādāti vismaz 40 strukturēti nodarbību plāni;
3.3. izstrādāts pirmsskolas pedagogu apmācību modulis un ieviešanas vadlīnijas;
3.4. panākts izglītojamajiem videi atbildīgas rīcības pieaugums vismaz par 30 procentiem salīdzinājumā ar sākotnējo līmeni;
3.5. palielināta pirmsskolas skolotāju pašefektivitāte vides izglītības jomā vismaz par 40 procentiem;
3.6. īstenota aprobācijas programma, iesaistot vismaz 80 Jūrmalas pirmsskolas izglītības iestādes “Saulīte” izglītojamos.
4. Noteikt Projekta īstenošanas laiku no 2026. gada 1. novembra līdz 2028. gada 30. aprīlim.

5. Noteikt Projekta kopējās izmaksas 60 000,00 euro (sešdesmit tūkstoši euro un 00 centi) saskaņā ar šī lēmuma pielikumu, t.sk. attiecināmo izmaksu summa 60 000,00 euro (sešdesmit tūkstoši euro un 00 centi), kas 100 procentu apmērā ir Eiropas Savienības finansējums, tai skaitā:

5.1. Jūrmalas pirmsskolas izglītības iestādes “Saulīte” kā Projekta vadošā partnera izmaksas 15 500,00 euro (piecpadsmit tūkstoši pieci simti euro un 00 centi);

5.2. pārējo partneru Projekta izmaksas 44 500,00 euro (četrdesmit četri tūkstoši pieci simti euro un 00 centi).

6. Projekta priekšfinansējumu 3 100,00 euro (trīs tūkstoši simts euro un 00 centi) jeb 20 procentu apmērā no šī lēmuma 5.1. apakšpunktā minētajām attiecināmām izmaksām paredzēt no Jūrmalas valstspilsētas pašvaldības 2028. gada budžeta.

7. Uzdot Projekta īstenošanu Jūrmalas pirmsskolas izglītības iestādei “Saulīte”.

8. Uzdot Jūrmalas pirmsskolas izglītības iestādei “Saulīte” organizēt dotācijas līguma par Projekta īstenošanu noslēgšanu starp Valsts izglītības attīstības aģentūru un Jūrmalas Izglītības pārvaldi. 

9. Projekta norises gaitu pārraudzīt Jūrmalas valstspilsētas administrācijas Attīstības pārvaldes Stratēģiskās plānošanas nodaļai sadarbībā ar Jūrmalas Izglītības pārvaldi.

	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

